Det er nu en realitet, at den tyske discountkæde Lidl, får forretning på Åstrupvej, hvor Vestbanebygningen ligger i dag. Lidl har købt grunden og fået den nødvendige byggetilladelse af kommunen. Området er i lokalplanen udlagt til bydelscenter med mulighed for endnu en dagligvarebutik. I forvejen er der en Fakta skråt overfor. - Det bliver en forretning på lidt over 1000 kvadratmeter og med god plads til parkering, udenfor, fortæller direktør for Lidl Danmark, Finn Tang, der oplyser at grunden er på i alt 4000 kvadratmeter. Han kan endnu ikke sige med sikkerhed, hvornår det nye supermarked åbner. Det fortæller nordjyske.dk. Lidl har længe været på jagt efter en egnet placering i Hjørring, efter at kæden har placeret sig i både Frederikshavn, Brønderslev og Sæby. - Der er et stort potentiale i Hjørring, konstaterer Finn Tang.

Referat:
Kommunen har givet byggetilladelse